open-index/open-wikipedia-markdown huggingface dataset:
ASF-virus

**ASF-virus** eli **Afrikkalainen sikaruttovirus** () suuri kaksijuosteinen DNA virus. Se kuuluu *[[Asfarviridae]]* -heimoon ja se aiheuttaa kesysioissa ja villisioissa afrikkalaista sikaruttoa. Afrikkalainen sikarutto on herkästi tarttuva verenvuotokuumetauti, joka on kesysioille usein tappava. Taudin oireisiin kuuluu muun muassa korkea kuume, ruokahaluttomuus, apatia sekä eritteiden tai veren vuoto silmistä ja sieraimista.  Tauti voi johtaa myös äkkikuolemaan. Oireita ilmenee tyypillisesti 5-15 vuorokauden päästä tartunnasta, mutta joissain tapauksissa voi kulua viikkoja, ennen kuin tauti alkaa oireilla.  Afrikkalainen sikarutto ei tartu ihmiseen.  

Virus voi levitä terveisiin sikoihin suorassa kontaktissa tartunnan saaneiden sikojen kanssa.  Virus tarttuu ilmateitse tai suun kautta. Virustartunta voi kuitenkin tapahtua myös epäsuorasti esimerkiksi virusta kantavien esineiden tai lihatuotteiden välityksellä. ASF-virus infektoi monilla alueilla maailmassa luonnollisia isäntäeliöitään kuten pahkasikoja ja villisikoja. Afrikassa sen vektorina toimivat *Ornithodoros* -sukuun kuuluvat puutiaiset. Saharan eteläpuolisessa Afrikassa ASF-virus säilyy sylvaattisessa kierrossa puutiaisten ja pahkasikojen välillä. 

ASF-virusinfektio leviää infektoituneen sian useisiin elimiin muutamassa päivässä. Suurin määrä virusperäistä perimäainesta on todettu ilmenevän pernassa, jossa virus infektoi pääasiassa makrofageja ja monosyyttejä. Infektion varhaisessa vaiheessa virus aiheuttaa laajaa makrofagien tuhoutumista ja siirtyy myöhemmin infektoimaan kypsymättömiä monosyyttejä, joiden avulla virus ylläpitää tartuntaa. ASF-virus muokkaa kohdesolujensa geeniekspressiota monella tapaa mahdollistaakseen tehokkaan replikaation isäntäsolussa. Tarkka viruksen isäntäsolun muokkaustapa ei ole vielä tiedossa. Virus heikensi esimerkiksi antiviraalisen DUSP1:n ekspressiota, millä todettiin olevan vaikutusta viruksen replikaatiotehokkuuteen.

Ensimmäisen raportoitu tapaus afrikkalaisesti sikarutosta on Keniasta vuodelta 1921. Nykyisin afrikkalaista sikaruttoa esiintyy muun muassa Baltiassa, Puolassa, Unkarissa, Romaniassa, Saksassa, Tšekissä, Kreikassa, Kroatiassa, Venäjällä, Valko-Venäjällä, Moldovassa, Ukrainassa sekä Serbiassa. Tautia ei ole toistaiseksi koskaan todettu Suomessa, mutta uhka sen leviämisestä Suomeen on kasvanut merkittävästi.

## Lähteet

## Aiheesta muualla
* Laji.fi: African swine fever virus
* UniProt: Taxonomy - African swine fever virus
Leijonan superjoukko

**Leijonan superjoukko** on pohjoisen taivaanpuoliskolla sijaitseva superjoukko, joka ulottuu Ison karhun (Ursa Majorin) ja Leijonan tähtikuvioiden poikki. Sen pinta-ala on noin 130 milj. parsekia ja 60 milj. parsekia leveä. Jäsengalaksijoukkojen punasiirtymät vaihtelevat välillä 0,032–0,043. Järjestelmän kirkkain klusteri on Abell 1185.

## Lähteet
Ateles hybridus

**Ateles hybridus** on harvinainen hämähäkkiapinalaji. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi.

*Ateles hybridus* -apinat painavat 7–9 kg, koiraat ovat hiukan suurempia kuin naaraat. Niillä on muiden hämähäkkiapinoiden tapaan pitkät, hoikat raajat. Eturaajat ovat pidemmät kuin takaraajat. Lähes karvaton, notkea 75 cm pitkä häntä toimii viidentenä raajana. Turkin yleisväri on ruskea, vatsapuoli on vaalea, ja useimmilla yksilöillä on valkoinen kolmio otsassa.

*Ateles hybridus* -apinoita tavataan Kolumbiassa ja Venezuelassa. Ne elävät puiden ylimmillä oksilla noin 30 yksilön ryhmissä.

Lajin uhanalaisuuteen on syynä metsästys ja sopivan elinympäristön pirstaloituminen.

## Lähteet
Råkvåg

**Råkvåg** on taajama Indre Fosenin kunnassa Trøndelagin läänissä Norjassa. Taajaman pinta-ala on 0,4 neliökilometriä ja asukasluku 211 vuonna 2022.

## Tunnettuja henkilöitä
* Torvald Sund (s. 1952), kirjailija

## Lähteet
Isah

**Isah** (oik. **Kaleb Isaac Ghebreiesus**; s. 16. heinäkuuta 1999 Stavanger) on norjalainen rap-artisti. Hän teki läpimurtonsa vuonna 2019 Dutty Diorin kanssa esittämällään singlellä "Hallo", joka nousi VG-listalle 38 viikon ajaksi. Isah on tehnyt yhteistyötä myös Karpen kanssa. Hän voitti vuoden 2019 Spellemannprisen-gaalassa vuoden tulokkaan palkinnon.
## Lähteet

## Aiheesta muualla
Microcebus manitatra

**Microcebus manitatra** on hiirimakien sukuun kuuluva pikkumakilaji. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi.

*Microcebus manitatra* painaa noin 58 grammaa. Sen pituus päästä hännäntyveen on noin 27 cm, ja häntä on 15 cm pitkä. Takajalat ovat suhteellisen lyhyet ja korvat suuret.

Laji elää Madagaskarin kaakkoisosassa. Sitä on havaittu vain Ambatotsirongorongon alueella. Suurin uhka on elinympäristön hävitys; metsää hakataan puutavaran takia ja raivataan pelloksi kassavan ja banaanin viljelyä varten.

## Lähteet
Sven Grathe

**Sven III Grathe** (tansk. *Svend III Grathe*) ; (n. 1125 – 23. lokakuuta 1157) oli Tanskan kuningas vuosina 1146–1157. 

## Suku ja koulutus
Hän oli kuningas Eerik II Emunen ja tämän jalkavaimon Thunnan avioton poika.

Kun kuningas Erik Emune kuoli vuonna 1137, Sven oli vielä liian nuori seuratakseen isäänsä valtaistuimella. Hänet lähetettiin Saksan kuninkaan Konrad III:n hoviin kasvatettavaksi. Siellä hän tutustui myös tulevaan Saksan kuninkaaseen, Fredrik I Barbarossaan.

## Taistelu valtaistuimesta, kuningas
Kun Eerik III Lam luopui kruunusta vuonna 1146, Sven Grathe valittiin Sjællannin ja Skånen kuninkaaksi, mutta Jyllannin asukkaat valitsivat kuninkaaksi Knuut Maununpojan, joka oli kuningas Niilo Sveninpojan pojan, Ruotsin kuningas Maunu Niilonpoika Vahvan poika. Sven ja Knuut alkoivat taistella vallasta. Kumpikin haki tukea Saksasta, ja vuonna 1152 Saksan valtaistuimelle noussut Fredrik I Barbarossa myönsi Sven Grathelle koko Tanskan herruuden. Vastineeksi kuninkuudesta Svenin tuli antaa Knuut Maununpojalle sopivia läänityksiä kuningaskunnassa, ja lisäksi prinssi Knud Lavardin poika Valdemar saisi puolestaan isänsä herttuakunnan Schleswigissä.

Sven ajautui kuitenkin pian erimielisyyksiin maan muiden mahtimiesten kanssa, ja Valdemar, joka oli aluksi tukenut Sveniä, liittoutui Knuutin kanssa. Molemmat julistautuivat kuninkaaksi vuonna 1154, ja Sven lähti samana vuonna Saksaan hakemaan apua. Sven palasi Tanskaan vuonna 1157 tukenaan muun muassa Henrik Leijonan joukot. Sven, Knuut ja Valdemar tekivät sovinnon, jossa valtakunta jaettiin kolmen kuninkaan kesken: Sven sai Skånen, Knuut Sjællannin ja Valdemar Jyllannin.

## Roskilden verikilta
Kun sovinto oli määrä sinetöidä Roskildessa 9. elokuuta 1157, Sven yritti tappaa kilpailijansa Roskilden verikiltana tunnetun tapahtuman aikana. Knuut sai surmansa, mutta haavoittunut Valdemar onnistui pakenemaan Jyllantiin. Lokakuussa Valdemar voitti Hedessä Svenin, joka tapettiin heti taistelun jälkeen. 

Tarujen mukaan Sven Grathe haudattiin sille paikalle, jossa hänet surmattiin, ja paikalle rakennettiin myöhemmin kappeli, joka on sittemmin purettu.

## Avioliitto ja jälkeläiset
Sven avioitui vuonna 1152 Adelheid von Meißenin (k. 1181) kanssa, joka oli Meißenin markkreivi Conradin ja Luitgard von Ravensteinin tytär. Leskeydyttään vuonna 1157 hän avioitui kreivi Adalbert III von Ballenstedtin kanssa ja heille syntyi yksi lapsi.

Heille syntyi kaksi lasta:

* nimeltä tuntematon poika, kuoli sylilapsena
* Luitgard, avioitui Istrian rajakreivi Berthold I:n kanssa

## Lähteet
Tom Sachs

**Tom Sachs** (s. 26. heinäkuuta 1966) on yhdysvaltalainen nykytaiteilija. Sachs on parhaiten tunnettu töistään, jotka ovat saaneet innoituksensa Modernistisesta taiteesta ja muotoilusta. Sachs käyttää töissään vaatimattomia materiaaleja kuten vaneria. Hän jättää tarkoituksella työnsä keskeneräisen näköiseksi, jotta katsoja saa vapauden miettiä miltä loppuun saakka hiottu teos näyttäisi. Usein hänen taideteoksensa luovat uuden tilan ja todellisuuden, mitkä ovat toiminnoiltaan funktionaalisia ja usein myös interaktiivisia. 

## Lähteet

## Aiheesta muualla

* Kuvia tai muita tiedostoja aiheesta Tom Sachs Wikimedia Commonsissa
* Taiteilijan kotisivut https://www.tomsachs.com/
Fjordabladet

**Fjordabladet** (vuosina 1874–1920 *Fjordenes Blad*) on norjalainen vuonna 1874 perustettu paikallislehti, joka ilmestyy Nordfjordeidissä Stadin kunnassa. Lehti kuuluu Polaris Media -konserniin.
## Lähteet

## Aiheesta muualla
* Lehden verkkosivut
Hannu Roine

**Hannu Olavi Roine** (s. 7. joulukuuta 1942 Turku) on suomalainen juristi ja eläköitynyt yritysjohtaja, joka on saanut teollisuusneuvoksen arvonimen.

## Henkilöhistoria
Roine syntyi myyntipäällikkö August Olavi Roineen, aiemmin Eliasson, ja merkonomi Helvi Helena Honkaniemen perheeseen. Hän avioitui 1970 Ulla Maija Elvolan kanssa. Ylioppilakasi Roine tuli Helsingin lyseosta 1961 ja valmistui oikeustieteen kandidaatiksi Helsingin yliopistosta 1965. Hän sai varatuomarin arvon 1969.

Roine oli tuomiokunnan notaari 1967, valtiovarainministeriön vero-osaston ylimääräinen esittelijä 1968–1969, vt. ylitarkastaja 1968, ylitarkastaja 1969, verohallinnon atk-ryhmän johtaja 1970 ja toimistopäällikkö 1971. Teollisuuden verovaliokunnan sihteeri Roine oli 1972–1975 ja sitten Isku-yhtiöiden lakimies ja johtoryhmän jäsen 1975–1977, Isku Oy:n toimitusjohtaja 1977–1996, Isku-Yhtymä Oy:n hallituksen jäsen vuodesta 1975 ja toimitusjohtaja 1980–1996 sekä konsernijohtaja 1996–2004. Veroasiantuntijana tunnetulla Roineella on ollut useita liike-elämän ja teollisuuden luottamustehtäviä, mutta hän on toiminut lisäksi muun muassa Lahden Hiihtoseuran johtokunnan jäsenenä, varapuheenjohtajana ja puheenjohtajana. Roine oli myös Lahden vuoden 2001 MM-hiihtojen järjestelytoimikunnan varapuheenjohtaja. Teollisuusneuvoksen arvonimen 1997 saanut Roine nimettiin Lahden Hiihtoseuran kunniajäseksi 2012. 

## Julkaisuja
* *Hyvä kirjanpitokäytäntö uuden lainsäädännön mukaan*, 1974, Jaakko Heikkosen kanssa

## Lähteet
Philippe Sands

**Philippe Sands** (s. 1960) on juutalainen, englantilais-ranskalainen oikeustieteen professori. Hän on yhtenä perustamassa Ukrainaan Venäjän hyökkäyssotaa käsittelevää erityistuomioistuinta. Hän oli neuvottelemassa Rooman perussääntöä. Sands on julkisuudessa esiintyvä kommentaattori, asianajaja ja brittiläisen University College of Londonin professori. Hän osallistuu juristina sekä Ukrainaan että palestiinalaisten itsemääräämisoikeuteen liittyviin oikeusjuttuihin. Hän oli Englannin Penin puheenjohtaja vuoteen 2022.

Kirjassaan *[[Paluu Lembergiin]]* Sands käsittelee paitsi omaa sukuhistoriaansa – hänen isoisänsä on syntynyt Lembergissä (nyk. Lviv Ukrainassa) – myös erityisesti termien kansanmurha ja rikos ihmisyyttä vastaan syntyä ja niiden luojien Hersch Lauterpachtin ja Raphael Lemkinin henkilöhistoriaa. Hän arvostelee kansanmurha-käsitettä, koska se hänen mukaansa tuo identiteettipolitiikan kansainväliseen oikeuteen

## Suomennettu teos
* *[[Paluu Lembergiin|Paluu Lembergiin: kansanmurha- ja rikos ihmisyyttä vastaan -käsitteiden juurilla]]* (*East West Street: On the Origins of Genocide and Crimes Against Humanity*), suom. Titia Schuurman. Helsinki: Teos 2023 

## Lähteet

## Aiheesta muualla
Hugo Sundström

**Hugo Olof Sundström** (3. joulukuuta 1907 Helsinki - 5. marraskuuta 1973 Helsinki) oli suomalainen valokuvaaja. Hän toimi pitkään valokuvaajana *[[Hufvudstadsbladet]]ille* ja *[[Nya Pressen (1921–1974)|Nya Pressenille]]*. Sota-aikana hän toimi Tk-joukoissa ja oli päämajan palveluksessa. Sodan jälkeen hän oli Olympia-Kuva Oy:n hallituksen jäsen. Sundström oli opiskellut kemigrafiksi.

Sundström aloitti ammattikuvaajan uran vuonna 1928, kun Hufvudstadsbladet palkkasi kemigrafiksi koulutetun Sundströmin ostettuaan kliseelaitos Kuvan, jossa hän oli työskennellyt. Hän nautti 1920-luvulla vakinaista palkkaa lehtikuvaajana, mikä oli tuolloin harvinaista. Näin hän omistautui kokonaan lehtikuvaukselle. 

Sundström tuli tunnetuksi kuvaajana hillitystä ja herrasmiesmäisestä työskentelytavastaan, eikä hän tungeksinut kuvauskohdetta piirittäneissä kuvaajalaumoissa. Silti hänen työnsä ammattitaitoinen jälki ei tästä kärsinyt. Toimittuaan Hufvudstadsbladetin ja Nya Pressenin ainoana kuvaajana 1950-luvun alkuun,hän sai avukseen Caj Bremerin. Sundström teki töitä lähes 50 vuoden ajan kuolemaansa 1973 saakka.

Erik Kruskopfin mukaan Sundström on eräs edelläkävijöistä Suomen lehtikuvauksen alalla. Ihmisenä hän oli oikeuden-  ja velvollisuudentuntoinen, joka näkyy myös hänen kuvissaan, joissa faktatieto yleensä hallitsee esteettisten vaikutusten kustannuksella.

## Lähteet
Erkki Voutilainen

**Erkki Voutilainen** (7. lokakuuta 1914 Helsinki – 23. maaliskuuta 1988 Espoo) oli suomalainen valokuvaaja. Hän toimi ateljee-, mainos- ja lehtikuvaajana. Hän kuvasi *[[Uusi Suomi]]* ja *[[Maaseudun Tulevaisuus]]* -lehdille sekä freelancerina. Hän omisti Foto E. Voutilainen -kuvaamon.

## Lähteet
Princesa-luokka

**Princesa-luokka** oli Espanjan laivaston kolmen kaksikantisen 70-tykkisen linjalaivan muodostama alusluokka.

## Suunnittelu
Viimeinen tilattu alusluokka, joka perustui Gaztañetan 70-tykkisen linjalaivan suunnitelmiin. Enseñada tilasi alukset vuonna 1748 Havannasta Real Compañia de la Habanalta. Alusten vaatimukset määritteli Ciprián Autrán, joka myös suunnitteli ja valmisti ne yhdessä Pedro de Torresin kanssa.

## Alukset

## Lähteet
*

### Viitteet
Anne Lindmo

**Anne Sandvik Lindmo** (s. 3. huhtikuuta 1970 Basel, Sveitsi) on norjalainen toimittaja ja televisiojuontaja, joka tunnetaan parhaiten NRK:n keskusteluohjelmista *Store studio* (2002–2009) ja *Lindmo* (2012–). Hän on voittanut parhaan juontajan Gullrutenin kolmesti.
## Lähteet

## Aiheesta muualla
África-luokka

**África-luokka** oli Espanjan laivaston kolmen kaksikantisen 70-tykkisen linjalaivan muodostama alusluokka.

## Suunnittelu
Luokan kolmen aluksen tilaukset vahvistettiin 1745 Real Compañia de La Habanalle. Niiden vaatimukset määritteli Ciprián Autrán, joka myös suunnitteli ja valmisti alukset yhdessä Pedro de Torresin kanssa Havannassa. Alukset olivat paranneltuja versioita edeltäneistä Reina-luokan aluksista. 

## Alukset

## Lähteet
*

### Viitteet
San Felipe (1743)

**San Felipe** oli Espanjan laivaston vuonna 1743 vesille laskettu kaksikantinen 70-tykkinen linjalaiva.

## Valmistus
Alus oli ainoa vuosina 1732-1750 Espanjassa valmistettu linjalaiva. Sen suunnitteli ja valmisti Juan Antonio de Gaztañeta y Iturribalzagan järjestelmän mukaisesti Agustín Salomón, joka otti rakentamisessa huomioon Ciprián Autránin ehdottamat muutokset.

## Palvelus
Elokuussa 1745 alus saapui Guarnizosta Ferroliin päällikkönään Isidro de Antayo. Vuosina 1746-1751 aluksen päällikkönä oli Francisco Latarria. Se oli 1747 Ferrolissa partioaluksena *Castillan*, *Europan* ja *Glorioson* kanssa, kun aluksen miehistö valtasi brittiläisen 18-tykkisen kaapparin. Aluksen päälliköksi tuli 23. syyskuuta 1751 Francisco Javier Everardo Tilly y Pardes, joka jätti aluksen 13. tammikuuta 1752.

Toukokuusta 1750 alus etsi algerialaisia merirosvoja Cádizin ja Cartagenan väliltä *Nueva Españan* ja neljän šebekin kanssa, kunnes se 11. toukokuuta 1753 irrotettiin tehtävästä. Alus siirrettiin 3. lokakuuta Ferroliin. Se palasi 16. maaliskuuta 1759 Välimerelle Pascual Borrásin lippulaivana päällikkönään Francisco Garganta. Alus palasi Ferroliin, missä se poistettiin palveluksesta 1761. Alus romutettiin 14. joulukuuta 1762 Ferrolissa.
 
## Lähteet
*

### Viitteet
Balmuir

**Balmuir Oy** (vuoteen 2019 **Wheslyn Group Oy**) on vuonna 2007 Oulussa perustettu yritys, joka myy vaatteita, asusteita ja sisustustuotteita.

Vuonna 2022 yrityksen liikevaihto oli noin seitsemän miljoonaa euroa.

Balmuirin perustajat Heidi ja Juha Jaara myivät yrityksen vuonna 2019 Luhta-konsernin emoyhtiö Polap-Team Oy:lle. Aiemmin keväällä 2019 Finnwatch oli kritisoinut yritystä liioiteltujen vastuullisuusväittämien esittämisestä. Yritys oli teettänyt sisutusnahkatuotteita intialaisella alihankkijalla H.S. Exportsilla, joka puolestaan oli ulkoistanut tuotantoaan erillisiin työpajoihin, joissa työntekijöille oli voitu maksaa jopa alle kolmen euron päiväpalkkoja ja joita monet työlainsäädännön määräykset eivät koske. Luhdan haltuun siirryttyään yritys ilmoitti etsivänsä tilalle uuden tavarantoimittajan.

Balmuirilla on neljä kivijalkamyymälää sekä vuonna 2015 avattu verkkokauppa.

## Lähteet
Dansk Melodi Grand Prix 1965

**Dansk Melodi Grand Prix 1965** oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 1965. Kahdeksan kappaleen välinen kilpailu pidettiin 18. helmikuuta suljettujen ovien takana eikä sitä lähetetty televisiossa. Voittajan valitsi asiantuntijaraati, ja vain kilpailun voittaja julkaistiin. Kilpailun voitti Birgit Brüel kappaleella "For din skyld".

## Kappaleet

## Lähteet
*
*https://www.hesselholdt.dk/03-dk/gamle/1965.html
Reina-luokka

**Reina-luokka** oli Espanjan laivaston kahden kaksikantisen 70-tykkisen linjalaivan muodostama alusluokka.

## Suunnittelu
Alusluokka perustui Gaztañetan 70-tykkisen linjalaivan suunnitelmiin, mutta niiden mittasuhteita oli kasvatettu. Ne suunnitteli Ciprián Autrán ja Pedro Boyer. Alukset valmisti Pedro de Torres Havannassa korvaamaan kaksi aiempaa saman nimistä alusta.

## Alukset

## Lähteet
*

### Viitteet
Dansk Melodi Grand Prix 1964

**Dansk Melodi Grand Prix 1964** oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 1064. Kilpailu pidettiin kutsukilpailuna tanskalaisille säveltäjille, jotka saivat valita kappaleidensa sanoittajat. Esittäjät säveltäjät valitsivat yhteistyössä Tanskan yleisradioyhtiö DR:n kanssa. Yhdeksän kappaleen välinen kilpailu pidettiin 15. helmikuuta Tivolin konserttisalissa. Voittajan valitsivat katsojat postikorttiäänestyksellä, jonka tulokset julkaistiin 20. helmikuuta. Postikorttiääniä lähetettiin yhteensä 233&nbsp;465. Kilpailun voitti Bjørn Tidmand kappaleella "Sangen om dig".

## Tulos

## Lähteet
*
*https://www.hesselholdt.dk/03-dk/gamle/1964.html
*http://natfinals.50webs.com/50s_60s/Denmark1964.html
Tahkoluodon tuulivoimalaitos

**Tahkoluodon tuulivoimalaitos** eli **”Tahkoluodon tuulipuisto”** on Satakunnassa Porin Mäntyluodon Tahkoluodossa sijaitseva tuulivoimalaitos, jonka kapasiteetti on 3,0 megawattia. Voimalan on rakentanut St1, sen omistaa Exilion Tuulen Tahkoluoto Tuuli Ky, ja sitä operoi Operointi St1 Oy.

## Yleistä
Tuulivoimalaitos sijaitsee Porin satamassa Tahkoluodon keskellä. Samalla alueella toimii myös Reposaaren tuulivoimapuisto ja länsipuolisella merialueella Tahkoluodon merituulipuisto, jotka omistaa Suomen Hyötytuuli. Tuulivoimalaitokset ovat suomalaisen WinWinDin valmistamaa WWD-3-90-mallia, jonka napakorkeus on 100 metriä , tuuliturbiinin halkaisija 100 metriä , ja jonka kapasiteetti on 3,0 megawattia.

## Historiaa
Tahkoluodon voimalaitos oli Tuuliwatin ensimmäinen tuulivoimalaitos. Tuulivoimalan valmistumisen aikoina sitä uutisoitiin Suomen suurimpana tuulivoimalaitoksena Suomessa. Tuulivoimala kytkettiin sähköverkkoon vuonna 2009. Tuulivoimalaitoksen tilastoinnissa on siitä käytetty Valtion tieteellisen tutkimuskeskuksen raporteissa ja samoin myös The Wind Power- sivustolla sen tunnus on *Meri-Pori 11*. 

Voimalaitos putosi ensimmäisenä voimalaitoksena pois tuulitukijärjestelmästä lokakuussa 2023.

## Katso myös
* Luettelo Suomen tuulivoimaloista

## Huomioita

## Lähteet

## Aiheesta muualla
* Exilion Tuuli Ky (verkkosivut)
San Francisco (1695)

**San Francisco** oli vuonna 1695 vesille laskettu Espanjan laivaston kaksikantinen 68-tykkinen linjalaiva.

## Taustaa
1690-luvulla Habsburgien hallitessa Espanjaa laivastolla oli 70-tykkisiä linjalaivoja kuten Pedro Corbeton vuoden 1692 Italian retken *Nuestra Señora de la Esperanza*, *San Diego de Alcalá*, *Tres Reyes* ja *Carlos II*. Vuoteen 1697 mennessä pääosa kaksikantisista 70-tykkisistä aluksista oli joko tuhoutunut tai poistettu palveluksesta, kunnes vuonna 1700 jäljellä oli vain *San Francisco*.

Garroten vuonna 1691 esitelty luokitusjärjestelmä esitteli 70-tykkisen aluksen, jossa oli alemmalla tykkikannella 13 paria 18 naulan tykkejä ja ylemmällä 14 paria 10 naulan tykkejä. Alusten hankkimiseksi ei kuitenkaan tehty mitään.

## Valmistus
Alus, jonka valmisti José Lopez de Iriarte, tilattiin 1675 Colindresilta Cantabriasta. Alus laskettiin vesille 15. huhtikuuta 1695 ja otettiin palvelukseen 9. syyskuuta 1699.

## Palvelus
Alus lähti 9. syyskuuta 1699 Santoñasta Cádiziin päällikkönään Sebastián Jijon liittyäkseen Pedro Fernández Navarreten laivastoon, jonka piti lähteä Darieniin. Matkaa ei kuitenkaan toteutettu. Alus oli oletettavasti Cádizissa amiraali Navarreten Armada del Mar Océanossa *Nuestre Señora de la Concepciónin* kanssa.

## Lähteet
*

### Viitteet
Dansk Melodi Grand Prix 1963

**Dansk Melodi Grand Prix 1963** oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 1963. Avoimeen sävellyskilpailuun lähetettiin 404 kappaletta, joista kahdeksan valittiin finaaliin. Finaali pidettiin 24. helmikuuta Tivolin konserttisalissa. Voittajan valitsi kymmenhenkinen raati, jonka jäsenistä kukin sai jakaa 15 pistettä haluamallaan tavalla. Kilpailun voitti duo Grethe & Jørgen Ingmann kappaleella "Dansevise", joka voitti myös kansainvälisen Eurovision laulukilpailun.

## Tulos

## Lähteet
*
*https://www.hesselholdt.dk/03-dk/gamle/1963.html
*http://natfinals.50webs.com/50s_60s/Denmark1963.html
1,5-dihydroksinaftaleeni

**1,5-dihydroksinaftaleeni** (C10H8O2) eli **1,5-naftaleenidioli** on aromaattisiin fenolijohdannaisiin kuuluva orgaaninen yhdiste. Yhdistettä voidaan käyttää esimerkiksi muiden yhdisteiden valmistukseen.

## Ominaisuudet
Huoneenlämpötilassa 1,5-dihydroksinaftaleeni on väritöntä kiteistä ainetta. Valon ja ilman vaikutuksesta sen väri kuitenkin muuttuu oranssiksi tai ruskeaksi. Yhdiste liukenee hyvin niukasti veteen ja hiilivetyihin ja paremmin muun muassa etanoliin, dietyylieetteriin ja asetoniin. Kuumennettaessa aine alkaa sublimoitua ja hajota. 1,5-dihydroksinaftaleeni on ärsyttävä yhdiste.

## Valmistus ja käyttö
1,5-dihydroksinaftaleenia valmistetaan sulfonomalla naftaleenia 1,5-naftaleenidisulfonihapoksi, jota kuumennetaan natriumhydroksidin kanssa 275–320 °C:n lämpötilaan.

1,5-dihydroksinaftaleeni reagoi ammoniakin kanssa 1,5-naftaaleenidiamiiniksi. Yhdisteestä valmistetaan myös atsovärejä ja juglonia.

## Lähteet
Herkuleen superjoukko

**Herkuleen superjoukko** (**SCl 160**) viittaa kahden galaksin joukkoon lähellä superjoukkoa.

Muihin paikallisiin superklusteriin verrattuna Hercules pidetään erityisen suurena, sillä sen halkaisija on noin 330 milj. valovuotta.

Pohjoinen supertyhjiö sijaitsee superklusterien edessä ja on yhtä suuri kuin superklusterit itse. Jäsengalaksien punasiirtymät ovat välillä 0,0304 ja 0,0414.

Alue sisältää Abell 2147, Abell 2151 (Herculeen klusteri), ja Abell 2152 galaksiklusteri. Äärimmäisen pitkä galaksifilamentti on löydetty, joka yhdistää tämän klusterin ryhmän galaksiin Abell 2197 ja Abell 2199 pariksi.
Abell 2162 läheisessä tähdistössä Corona Borealis on myös jäsen.

Herkuleen superjoukko on lähellä Koman superjoukkoa, auttaa muodostamaan osan CfA2 Suuri seinä.

1930-luvulla, Harlow Shapley tutki galaksien jakautumisen rakennetta alueella Herkuleen tähdistö, ja oli luultavasti ensimmäinen, joka havaitsi superklusterin olemassaolon tällä alueella. Tämä vahvistettiin kuitenkin vasta 1970-luvulla. Vuonna 1976 Massimo Tarenghi ehdotti, että A2151-klusteri oli osa yhtä superklusteria, ja Viroan konferenssissa vuonna 1977, hän yhdessä useiden muiden tähtitieteilijöiden kanssa esitti todisteita siitä, että se todellakin oli superklusteri, joka ilmestyi alueelle.

## See also
* Abell katalogi
* Large-scale structure of the universe
* Abell.klusterien luettelo

## References
Stephen Girard

**Stephen Girard** (20. toukokuuta 1750 Bordeaux, Ranskan kuningaskunta – 26. joulukuuta 1831 Philadelphia, Pennsylvania, Yhdysvallat) oli ranskalaissyntyinen yhdysvaltalainen laivanvarustaja, pankkiiri ja filantrooppi, joka rahoitti Yhdysvaltain sotatoimet vuoden 1812 sodassa.

CNN Money -julkaisun mukaan inflaatio huomioiden Girard oli Yhdysvaltain historian neljänneksi rikkain mies John D. Rockefellerin, Cornelius Vanderbiltin ja John Jacob Astorin jälkeen.

## Elämä ja ura
Girard menetti näön oikeasta silmästään kahdeksanvuotiaana, ja hänen koulunkäyntinsä oli vähäistä. Hänen isänsä oli merikapteeni. Poika purjehti Länsi-Intiaan ja takaisin vuosina 1764–1773, sai kapteenin luvan vuonna 1773, vieraili New Yorkissa vuonna 1774 ja aloitti sieltä newyorkilaisen kauppiaan avustuksella kaupankäynnin New Orleansiin ja Port-au-Princeen. Toukokuussa 1776 Yhdysvaltain vapaussodan aikana brittien laivasto ajoi hänet Philadelphian satamaan, jonne hän asettui kauppiaaksi. Seuraavan vuoden kesäkuussa hän meni naimisiin Mary (Polly) Lumin kanssa, joka oli laivanrakentajan tytär. Girardista tuli Pennsylvanian kansalainen vuonna 1778. Samana vuonna hänen appensa rakensi hänelle *Water Witch* -aluksen, joka ensimmäisenä kävi kauppaa New Orleansin ja Länsi-Intian kanssa. Girard kehitti maailmanlaajuisen kauppalaivaston ja liiketoimintamenetelmät, jotka loivat perustan hänen omaisuudelleen. Useimmat Girardin aluksista oli nimetty hänen suosikkikirjailijoittensa, kuten Rousseaun, Voltairen, Helvétiuksen ja Montesquieun mukaan. Hänen vaimonsa oli vuodesta 1790 kuolemaansa vuonna 1815 Pennsylvanian sairaalassa mielenterveyspotilaana.
 
Vuonna 1810 Girard osti noin miljoonalla dollarilla, jotka hän oli tallettanut lontoolaiseen Barings-pankkiin, Yhdysvaltain ensimmäisen pankin (First Bank of the United States) arvoltaan heikentyneen osakekannan. Ostos auttoi suuresti Yhdysvaltain hallitusta vahvistamaan Euroopan luottamusta sen arvopapereihin. Girard osti Philadelphiassa pankin rakennuksen ja kassanhoitajan talon kolmanneksella alkuperäisestä hinnasta ja perusti toukokuussa 1812 Bank of Stephen Girard -pankin. Hän osti vuoden 1812 sodan aikana lähes kaikki valtion joukkovelkakirjalainat, joilla tuettiin taloudellisesti Yhdysvaltain sotatoimia. Hän loukkaantui vakavasti 12. helmikuuta 1830 jäätyään kadulla vankkurien alle ja kuoli vammoihinsa 26. joulukuuta 1831.

Perheetön Girard testamenttasi lähes koko omaisuutensa, joka oli epäilemättä suurin, jonka kukaan yksittäinen amerikkalainen siihen mennessä oli kerännyt, Philadelphian eri hyväntekeväisyysjärjestöille, Delawarejoen ranta-alueen parantamiseen, koulun tai korkeakoulun perustamiseen, poliisille, kunnallisiin parannuksiin ja verotuksen keventämiseen. Testamentissa Girard vaati, että koulu olisi "köyhille valkoihoisille orpolapsille" ja että "kukaan kirkonmies, lähetyssaarnaaja tai minkään lahkon pappi ei saa koskaan harjoittaa siellä mitään tehtävää". Girardin perilliset kiistivät testamentin vuonna 1836 erityisesti sen kristinuskon vastaisuuden vuoksi, mutta Yhdysvaltain korkein oikeus antoi perillisille kielteisen päätöksen vuonna 1844.

## Lähteet

## Aiheesta muualla
Jouluvanukas

**Jouluvanukas** on makea kuivattua hedelmää sisältävä vanukas, jota tarjoillaan perinteisesti osana jouluillallista Isossa-Britanniassa ja muissa maissa, joihin perinnettä on viety. 

## Historia
Jouluvanukas on saanut alkunsa keskiaikaisesta Englannista. Jouluvanukkaan yksinkertainen resepti monipuolistui 1500-luvulla, kun englantilaiset kauppiaat toivat mukanaan luumuja, herukoita ja rusinoita Intiasta, Etelä-Aasiasta ja Afrikasta. 1600-luvulla jouluvanukkaaseen lisättiin omenaa ja jouluvanukkaasta tehtiin kiinteä. Sokerin käyttö lisääntyi jouluvanukkaassa 1700-luvulla, koska Brittiläisen imperiumin siirtomaat Karibialla tuottivat runsaasti sokeria, mikä alensi raaka-aineen hintaa. Jouluvanukas muodostui perinteeksi Viktoriaanisen aikakauden Britanniassa, koska kirjailija Charles Dickens mainitsi jouluvanukkaan vuonna 1843 ilmestyneessä ''Joulukertomuksessa'', joka saavutti laajan lukijakunnan.

## Resepti
Varhaisissa resepteissä on käytetty kuivattuja hedelmiä, suetta, korppujauhoja, jauhoja, munia ja mausteita sekä nestettä, kuten maitoa tai väkevää viiniä. Myöhemmin resepteistä tuli entistä monimutkaisempia. Vuonna 1845 ruokakirjailija Eliza Acton kirjoitti ensimmäisen reseptin ruoalle, jota todella kutsuttiin nimellä "jouluvanukas". Ruokalaji tunnetaan joskus nimellä luumuvanukas (vaikka tämä voi viitata myös muunlaisiin keitettyihin vanukkaisiin, joissa on kuivattuja hedelmiä). Englannin kielessä sanalla "plum", joka nykyisin tarkoittaa luumua, on aiemmin kutsuttu rusinaa, eikä vanukas sisällä luumuja sanan nykyisessä merkityksessä. Plum-sanalla kutsuttiin yleisesti kaikkia kuivattuja tummia hedelmiä.

Kuningas Yrjö V:n pääkokki Henri Cédardin *An Empire Christmas Pudding* sisälsi herukoita, sulttaanirusinoita, kuivattuja rusinoita, omenaa, leivänmuruja, ihraa, kuivattuja hedelmäkuoria, jauhoa, sokeria, kananmunia, kanelia, neilikkaa, muskottipähkinää, mausteita, brandya, rommia ja olutta. Jouluvanukkaan raaka-aineet olivat Australiasta, Etelä-Afrikasta, Kanadasta, Britanniasta, Länsi-Intiasta, Irlannista, Ceylonista, Sansibarista, Intiasta, Salmisiirtokunnista, Kyprokselta ja Jamaikalta. Kuningashuoneen jouluvanukkaan tarkoituksena oli suosia Brittiläisen imperiumin siirtomaiden tuotteita. 

## Lähteet
Bell AH-1Z Viper

**Bell AH-1Z Viper** on yhdysvaltalaisen Bell Textronin valmistama rynnäkköhelikopteri, joka perustuu Bell AH-1W SuperCobraan. 

## Kehitys
AH-1Z Viper on modernisoitu versio AH-1W -kopterista. Se kehitettiin 1990-luvulla ja 2000-luvun alussa Yhdysvaltain merijalkaväelle korvaamaan vanhat saman tyypin helikopterit. Uudistuksiin lukeutuu esimerkiksi vahvempi runko, uudet roottorit, uudet sensorijärjestelmät, tietokoneet ja päivitetyt asejärjestelmät. Vanhoihin koptereihin verrattuna se on yksinkertaisempi huoltaa. 

AH-1Z teki ensilentonsa joulukuussa 2000. Merijalkaväki tilasi 189 kopteria, ilmoitti taisteluvalmiudesta vuonna 2010, ja vuoden 2022 loppuun mennessä kaikki AH-1W:t oli korvattu.

## Käyttäjät
*  Bahrainin kuninkaalliset ilmavoimat
*  Slovakian ilmavoimat
*  Tsekin ilmavoimat
*  Yhdysvaltain merijalkaväki

## Tekniset tiedot

## Lähteet
Pohjoinen supertyhjiö

**Pohjoinen paikallinen supertyhjiö** on avaruuden alue, jossa ei ole merkittävästi galaksijoukkoja ja se tunnetaan tyhjiönä. Se on lähin sypertyhjiö ja taivaalla se sijaitsee paikallisen Neitsyeen, Koman ja Herkuleen superklustereiden välissä. Taivaalla se sijaitsee Karhunvartijan, Neitsyen, ja Käärmeen tähtikuvioiden v. Se sisältää harvoja pieniä galakseja (pääasiassa spiraaligalakseja) ja galaksiklustereita, mutta on enimmäkseen tyhjiä. Tämän tyhjiön haaleat galaksit jakavat alueen pienempiin tyhjiin onteloihin, jotka ovat 3-10 kertaa pienempiä kuin supertyhjyys. Keskusta sijaitsee arviolta  päässä (, ) ja se on  halkaisijaltaan sen kapeimman leveyden poikki.

Se sisältää muutamia pieniä galakseja (pääasiassa spiraaleja ) ja galaksijoukkoja, mutta on enimmäkseen tyhjiö. Tämän tyhjiön sisällä olevat haaleat galaksit jakavat alueen pienempiin osiin, jotka ovat 3-10 kertaa pienempiä kuin supertyhjiö. Keskus sijaitsee 61 milj. parsekkia (199 milj. valovuoden) päässä noin (15h, +15°) ja sen halkaisija on 104 milj. parsekkia (339 milj. valovuotta) kapeimmalla leveydellä.

## Katso myös
* KBC tyhjiö

## Lähteet
Vilho Uomala

**Vilho Uomala** (ent. **Antti Vilhelm Juhonpoika Utriainen**, 28. heinäkuuta 1910 Terijoki - 2. lokakuuta 1979 Helsinki) oli suomalainen valokuvaaja. Uomala muutti nimensä Utriaisesta Uomalaksi vuonna 1938. Valokuvaaja Juho Utriainen oli hänen veljensä. Uomala toimi sota-aikana Tk-kuvaajana, ja kuului Olympia-Kuva Oy:n perustajiin sodan jälkeen. Hän oli omistajana myös Kuvahankinta Oy:ssä ja Uomala-Kuva Oy:ssä. Uomalan ottamia kuvia on useissa eri arkistoissa. Uomala perusti kuvaamonsa Helsinkiin Mikonkatu 19:ään vuonna 1937. Vilho ja hänen valokuvaajavaimonsa Hilkka Uomala pitivät kodin yhteydessä valokuvastudiota.

## Lähteet
Viljo Erkamo

**Viljo Unto Kalervo Erkamo** (vuoteen 1930 **Berkan**) (24.1.1912 Viipuri – 24.10.1990 Helsinki) oli suomalainen kasvitieteilijä. Hän valmistui maisteriksi Helsingin yliopistosta vuonna 1941 ja väitteli tohtoriksi 1956 ilmastovaihteluiden vaikutuksista Suomen kasvistoon ja kasvillisuuteen. Tämän jälkeen Erkamo nimitettiin kasvitieteen dosentiksi ja työskenteli yliopiston kasvitieteen laitoksessa ja kasvimuseossa. Vuonna 1963 Erkamo nimitettiin maatalous-metsätieteellisen tiedekunnan apulaisprofessoriksi kasvitieteen perusopetukseen ja toimi tehtävässä eläkeikäänsä, vuoteen 1975.

Helsingin Rautatientorilla Suomen Kansallisteatterin edessä Aleksis Kiven patsaan vieressä kasvava hopeasalava istutettiin 1980-luvulla Viljo Erkamon ehdotuksesta. Kivi oli elinaikanaan toivonut muistopuukseen "himmeää halavaa". Erkamo alkoi ajaa asiaa 1985 ja kaksi vuotta kestäneiden kaupungin lautakuntakäsittelyiden jälkeen Kiven muistopuu istutettiin lokakuussa 1989.

## Lähteet

## Aiheesta muualla
* International Plant Names Index (IPNI): Viljo U.K. Erkamo 
* Harvard University Index of Botanists: Viljo U.K. Erkamo
Todd Lasance

**Todd James Lasance** (s. 18. helmikuuta 1985) on australialainen näyttelijä.

## Ura
Lasance on näytellyt muun muassa televisiosarjarooleis, Aden Jefferies'n roolissa australialaisessa saippuasarjassa *[[Home and Away]]* ja rooleissa amerikkalaisissa televisiosarjoissa *[[Spartacus (televisiosarja)|Spartacus]]* (rooli Julius Caesar), *[[Vampyyripäiväkirjat]]* (rooli Julian) ja *[[Flash (televisiosarja)|Flash]]* (rooli Edward Clariss).  Hän on luonut Spartacus-kollegansa Liam McIntyren kanssa Youtubeen pelisarjan *Good for the CouchSoup*.

## Yksityiselämä
Lasance on naimisissa Jordan Wilcoxin kanssa. Pariskunnalla on kaksi lasta.

## Lähteet

## Aiheesta muualla

*
Wahlström & Widstrand

**Wahlström & Widstrand** on ruotsalainen kirjankustantamo. Sen perustivat 1884 Per Karl Wahlström ja Wilhelm Widstrand. Kustantamo päätyi vuonna 1938 Carl Björkmanin haltuun, joka oli ollut yrityksessä jo 1920-luvulta alkaen. Kustantamo on julkaissut paljon suomalaista ja suomenruotsalaista kirjallisuutta. Niiden julkaisu sai alkunsa, kun Holger Schildt työskenteli yrityksessä. Yhtiön osakkeista oli päätynyt puolet Bonnierin haltuun. Per Gedin hankki Björkmanin kuoleman jälkeen osakkeista 33 1/3 prosenttia ja nosti myöhemmin osuutensa 40 prosenttiin. Gedin perusti uuden kustantamon ja myi 1986 osuutensa Bonnierille. Hänen seuraajakseen yhtiöön tuli Jonas Modig, hänen jälkeensä Unn Palm ja vuodesta 2005 Kerstin Angelin.

## Lähteet
Lars Fagerström

**Lars Fjalar Fagerström** (24. heinäkuuta 1914 Porvoon maalaiskunta – 27. toukokuuta 2001 Hamina) oli suomalainen kasvitieteilijä. Hän valmistui maisteriksi vuonna 1937 ja väitteli tohtoriksi 1954. Lars Fagerström teki uransa Helsingin yliopiston kasvimuseon palveluksessa vuosina 1946–1979. Hän toimi ensin amanuenssina, myöhemmin pitkään museonhoitajana.

Fagerströmin taksonominen tutkimus käsitteli kevätleinikkien (*Ranunculus auricomus* -ryhmä) ja ukonkeltanoiden (*Hieracium*) apomiktisia lajeja. Hän julkaisi Societas pro Fauna et Flora Fennican julkaisusarjoissa esimerkiksi monien Gunnar Marklundin (1892–1964) aiemmin löytämien kevätleinikkipikkulajien kuvauksia. Fagerströmin virallinen auktorilyhenne on Fagerstr.

## Lähteet

## Aiheesta muualla
* Harvard University Index of Botanists: Fagerstrom, Lars
Ensi opetus

**Ensi opetus** on Akseli Gallen-Kallelan öljyvärimaalaus, jonka koko on 117 × 98 cm. Hän maalasi sen vuosina 1887–1889. Teos esittää Keuruulla sijainneen Ekolan torpan sauna-Juonasta ja lettipäistä tyttöä. Maalauksen idea perustuu *Vänrikki Stoolin tarinoihin,* ja aluksi tytön tilalla mallina istui nuori ylioppilas. Taiteilija ei kuitenkaan ollut tyytyväinen, vaan korvasi ylioppilaan pikkutytöllä. Mallityttö löytyi Pariisista. *Ensi opetus* päätyi Pariisista Suomeen Englannin kautta.

## Lähteet
Anomaluromorpha

**Anomaluromorpha** on jyrsijöihin kuuluva alalahko. Siihen kuuluvia heimoja ovat leijurit (Anomaluridae) ja hyppyjänikset eli savannihyppijät (Pedetidae). Tästä alalahkosta on merkkejä ainakin mioseenin alkuajalta, mahdollisesti myöhäiseltä Eoseenin ajalta.

## Lähteet
Francis Edgar Williams

**Francis Edgar Williams** (9. helmikuuta 1893 Malvern, Adelaide – 12. toukokuuta 1943 Owen Stanley -vuoristo, Papua) oli australialainen antropologi ja etnologi.

## Elämäkerta
Williamsin vanhemmat olivat arkkitehti David Williams ja tämän vaimo Annie o.s. Good. Williams opiskeli Kyre Collegessa ja sai vuonna 1914 humanististen tieteiden kandidaatin oppiarvon antiikin tutkimuksessa Adelaiden yliopistosta. Hänet valittiin Rhodes Scholariksi vuonna 1915, mutta ensimmäisen maailmansodan syttyminen esti stipendityön aloittamisen. Williams liittyi First Australian Imperial Forcen palvelukseen. Hän palveli kahden vuoden ajan luutnanttina Ranskassa ja sitten Dunsterforcen kapteenina Persiassa. Ensimmäisen maailmansodan jälkeen Williams pääsi stipendin turvin Oxfordin yliopiston Balliol Collegeen. Häntä opetti Robert Ranulph Marett, ja hän sai vuonna 1921 antropologian diplomin. Williams sai myöhemmin humanististen tieteiden maisterin arvon Adelaiden yliopistosta (1928), luonnontieteiden kandidaatin arvon Oxfordin yliopistosta (1934) ja luonnontieteiden tohtorin arvon Oxfordin yliopistosta (1941). Vuodesta 1922 Williams työskenteli hallituksen avustavana antropologina Papuan territoriossa. Vuonna 1928 hän yleni hallituksen antropologiksi, jona toimi kuolemaansa saakka. Williams omisti vuotensa Papualla paikallisten yhteisöjen perinteiden yksityiskohtaiselle tutkimukselle. Hän teki laajaa kenttätyötä. Osana sitä hän eli yli viiden vuoden ajan heimojen luona papualaisissa kylissä ja keräsi laajan valokuvien kokoelman. Williams teki laajat tutkimukset seitsemästä eri kulttuurista ja suppeampia tutkimuksia monista muistakin yhteisöistä. Oxford University Press julkaisi neljä hänen raporttiaan: *Orokaiva Magic* (1928), *Orokaiva Society* (1930), *Papuans of the Trans-Fly* (1936) ja *Drama of Orokolo* (1940).

Williams kannatti kulttuurien sekoittamista ja muun muassa perinteisten taiteiden sekä seremonioiden säilyttämistä, mutta niiden yhdistämistä eurooppalaisen kulttuurin aineksiin. Hän perusti *Papuan Villager* -lehden (1929–1942), jonka tarkoitus oli edistää alkuperäiskansojen koulutusta, mutta jota käytettiin myös kolonialistisen propagandan työkaluna. Williamsille myönnettiin Wellcome-kultamitali antropologisesta tutkimuksesta (1933), Cilento-mitali (1935) ja Rockefeller-stipendi (1933–1934). Vuonna 1939 hänet valittiin puheenjohtajaksi Australian and New Zealand Association for the Advancement of Sciencen (ANZAAS) antropologian jaokseen.

Toisen maailmansodan aikana Williams toimi jälleen asevoimien palveluksessa. Toukokuussa 1941 hän sai vastuun ilmahyökkäysten torjunnasta Port Moresbyssa. Hän astui pian sotilastiedustelun palveluun ja laati Papuaan liittyneitä ohjekirjoja liittoutuneiden käyttöön. Alkuvuodesta 1943 Williams palasi yhteysupseerina Papualle ja palveli kapteenin arvolla Australian Uuden-Guinean hallintoyksikössä. Hän kuoli lento-onnettomuudessa Owen Stanley -vuoristossa ja tuli haudatuksi sotilashautausmaalle Bomanaan. Williams oli joulukuusta 1926 naimisissa kanadalaisen Constance Laura Dennessin kanssa ja sai yhden pojan.

## Lähteet
Castorimorpha

**Castorimorpha** on jyrsijöihin kuuluva alalahko. Siihen kuuluvia heimoja ovat taskurotat (Geomyidae) ja taskuhyppyrotat (Heteromyidae). Alalahkoon kuuluu myös majavien (Castoridae) heimo. Majavat elävät ranta- ja vesiympäristössä kun taas taskurotat ja hyppyrotat elävät enimmäkseen maanalaisissa käytävissä.

## Lähteet

## Aiheesta muualla
* UniProt: Taxonomy - Castorimorpha 
* University of Michigan, Animal Diversity Web (ADW): Castorimorpha, beavers, gophers, kangaroo rats, pocket mice, and relatives
Microcebus marohita

**Microcebus marohita** on hiirimakien sukuun kuuluva pikkumakilaji. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi.

*Microcebus marohita* painaa aikuisena 65–90 grammaa. Se on päästä hännäntyveen 13–14 cm pitkä, ja sen häntä on saman pituinen. 

Se elää Madagaskarilla. Sitä on tavattu vain Marohiton metsässä saaren itäosassa. Suurin uhka on elinympäristön hävitys.

## Lähteet
Tsintsillarotat

**Tsintsillarotat** eli tsintsillonit (Abrocomidae) on piikkisikamaisiin jyrsijöihin kuuluva heimo. Siihen kuuluu suku Abrocoma ja siihen kuuluvia lajeja ovat aconcaguantsintsilloni (*Abrocoma bennettii*), boliviantsintsilloni (*Abrocoma boliviensis*) ja andientsintsilloni (*Abrocoma cinerea*).

## Lähteet
Blaire White

**Blaire White** (s. 14. syyskuuta 1993)  on yhdysvaltalainen tubettaja ja poliittinen kommentaattori, joka määrittelee poliittisen kantansa keskusta-oikeistolaiseksi. Whiten videot ovat usein kriittisiä feminismiä, transsukupuolisia ja yhdysvaltalaista liberalismia kohtaan. White on noussut ainoaksi avoimesti transsukupuoliseksi sisällöntuottajaksi, joka tuottaa tämänkaltaista sisältöä. Useat Whiten videot ovat sisältäneet puolitotuuksia ja misinformaatiota sekä kohdistaneet häirintää muita transihmisiä kohtaan.

White aloitti YouTube-videoiden tekemisen vuonna 2015, jolloin hänen videonsa käsittelivät antifeminististä sisältöä. Myöhemmin hänen videonsa alkoivat keskittyä muun muassa transaktivistien ja Black Lives Matter -liikkeen kritisointiin. White on väitellyt useiden tunnettujen tubettajien ja poliittisten kommentaattorien kuten ContraPointsin ja Ben Shapiron kanssa YouTube-kanavallaan

## Yksityiselämä
White on avoimesti transsukupuolinen. Hän aloitti sukupuolitransition ja hormonihoidot vuonna 2015 opiskellessaan tietojenkäsittelytiedettä Kalifornian valtionyliopistossa ja kuvaa kokeneensa sukupuolidysforiaa varhaislapsuudestaan lähtien. White on syntyjään kalifornialainen, mutta muutti Texasiin miehensä kanssa vuonna 2021.

## Lähteet

## Aiheesta muualla
*Blaire White YouTubessa
Stefanie Sun

**Stefanie Sun Yan Zi** (kiin.: 孙燕姿; s. 23. heinäkuuta 1978) on singaporelainen laulaja ja lauluntekijä. Sun on myynyt yli 30 miljoonaa levyä ja saavuttanut suosiota kiinankielisessä maailmassa. Sun on yksi Singaporen suosituimmista laulajista. Sun on voittanut lukuisia palkintoja Singaporessa, Kiinassa ja Taiwanissa.
## Diskografia

### Studioalbumit

* Yan Zi (2000)
* My Desired Happiness (2000)
* Kite (2001)
* Start (2002)
* Leave (2002)
* To Be Continued... (2003)
* Stefanie (2004)
* A Perfect Day (2005)
* Against the Light (2007)
* It's Time (2011)
* Kepler (2014)
* No. 13 - A Dancing Van Gogh (2017)

## Lähteet
Lepilemur ahmansoni

**Lepilemur ahmansoni** on kärppämakien heimoon kuuluva puoliapinalaji. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi.

Aikuinen yksilö painaa 460–760 grammaa. Sen pituus päästä hännäntyveen on noin 24–30 cm ja hännän pituus 23–34. Turkki on tummanharmaa, jossa on paikoin häivähdys punaruskeaa.

Laji elää Madagaskarin länsiosassa, Tsiombikibon alueella. Suurin uhka on elinympäristön hävitys.

## Lähteet
Natasha Low

**Tasha Low** (s. 11. lokakuuta 1993) on singaporelainen näyttelijä ja laulaja. Hän oli eteläkorealaisen Skarf-k-pop-ryhmän johtohenkilö vuodesta 2012 vuoteen 2014. Low asuu nykyään Singaporessa. Low puhuu sujuvasti englantia, mandariinikiinaa ja koreaa.

## Lähteet
Daniel Ludwig

**Daniel Keith Ludwig** (24. kesäkuuta 1897 South Haven, Michigan, Yhdysvallat – 27. elokuuta 1992 New York City, New York, Yhdysvallat) yhdysvaltalainen laivanvarustaja, joka oli vuosia maailman rikkaimpia miehiä ja aikanaan Yhdysvaltojen harvoja miljardöörejä. Ludwig rakensi rahtilaivabisneksen pääasiassa luotolla, minkä jälkeen hän ryhtyi erilaisiin laajamittaisiin ja pitkäaikaisiin hankkeisiin ja käytti niitä uusien lainojen vakuutena.

## Elämä ja ura
Ludwig oli michiganilaisen kiinteistövälittäjän poika. Useat hänen sukulaisensa työskentelivät Suurten järvien rahtilaivaliikenteen parissa. Hän jätti koulun kesken kahdeksannen luokan jälkeen, ryhtyi laivatarvikeyrityksen myyjäksi, kävi iltakoulua ja työskenteli jonkin aikaa laivamoottoreita valmistaneessa yrityksessä. 19-vuotiaana hän lainasi rahaa isältään ja ryhtyi itsenäiseksi rahtilaivayrittäjäksi. Sitten hän siirtyi öljynkuljetuksiin ja perusti American Tankers Corp. -yhtiön vuonna 1925. Vuonna 1926 hän loukkasi vakavasti selkänsä säiliöaluksella tapahtuneessa räjähdyksessä. Hänen uransa käännekohta oli Chemical Bankin vuonna 1936 myöntämä laina, jolla hän osti useita rahtialuksia, jotka hän muutti säiliöaluksiksi, ja laajensi toimintaansa huomattavasti.
 
Toisen maailmansodan päättyessä Ludwig omisti Yhdysvaltojen viidenneksi suurimman säiliöaluslaivaston. Hän ryhtyi rakentamaan lisää ja suurempia säiliöaluksia telakalla, jonka hän vuokrasi vuonna 1951 Lounais-Japanissa sijaitsevasta Kuren laivastotukikohdasta hyödyntäen alhaisia työvoimakustannuksia ja muita suotuisia olosuhteita. Ludwig oli supertankkereiden uranuurtaja. Hänestä oli tullut 1960-luvulla yksi rikkaimmista laivanvarustajista. Ludwig sitten alkoi laajentua muille aloille, ja  hänen omistukseensa kuului muun muassa United Pocahontas Coal Company Länsi-Virginiassa, sitrushedelmätilat Panamassa, hiilikaivokset Australiassa, hotellit Karibialla, puolet australialaisen vakuutusyhtiön osakkeista ja investointipankki European-American Securities Inc. Hän perusti 1970-luvulla Ludwig Institute for Cancer Research -tutkimuslaitoksen. Ludwigin tärkein yritys oli vuosikymmenien ajan New Yorkissa sijaitseva National Bulk Carriers Inc. -varustamo, jonka hän omisti kokonaan. Se oli yksi maailman suurimmista yksityisistä monikansallisista yrityksistä, ja se työllisti parhaimmillaan yli 20 000 työntekijää.

1960-luvulla Ludwig aloitti miljardien dollarien arvoisen Jari-joen laakson kehittämishankkeen Brasiliassa, mutta vuonna 1982 hän luopui kalliista hankkeesta, joka oli johtanut laajojen trooppisten sademetsäalueiden tuhoutumiseen.

Ludwig oli kaksi kertaa naimisissa. Hänen ensimmäiselle vaimolle syntyi avioliiton aikana tytär, mutta Ludwig ei tunnustanut häntä lapsekseen. Ludwig oli konservatiivi, ja hänen ystäviään olivat muun muassa Clark Gable, Richard Nixon ja Ronald Reagan.

## Lähteet

## Aiheesta muualla
Golden Globe 2024

**Golden Globe 2024** on 81. Golden Globe -palkintogaala. Se pidettiin paikallista aikaa 7. tammikuuta 2024. Elokuvista *[[Oppenheimer (elokuva)|Oppenheimer]]* sai viisi ja televisiosarjoista *[[Succession]]in* neljä palkintoa. *[[Barbie (elokuva)|Barbie]]* oli saanut eniten ehdokkuuksia, kymmenen.

Golden Globe -palkintoja jaettiin vuonna 2024 yhteensä 27 elokuva- ja televisiokategoriassa. Palkintoihin tuli joitakin muutoksia aiempaan verrattuna. Jokaisessa kategoriassa oli nyt viiden sijaan kuusi ehdokasta, ja mukana oli lisäksi kaksi uutta kategoriaa. Toinen uusista palkinnoista annettiin elokuvalle, joka on kerännyt erinomaisen myyntituloksen mutta on samaan aikaan taiteellisesti korkea-tasoinen, ja toinen parhaalle television stand up -koomikolle.

Elokuvista eniten ehdokkuuksia sai *[[Barbie (elokuva)|Barbie]]*, joka nousi kymmenellä ehdokkuudella jakamaan Golden Globe -historian kärkipaikkaa *[[Cabaret (elokuva)|Cabaretin]]* kanssa. *[[Oppenheimer (elokuva)|Oppenheimer]]* sai kahdeksan ehdokkuutta. Draamasarja *[[Succession]]in* viimeinen tuotantokausi sai yhdeksän ehdokkuutta. Viisi televisioehdokkuutta saivat *[[The Bear]]* ja *[[Only Murders in the Building]]*. Aki Kaurismäen ohjaama *[[Kuolleet lehdet (elokuva)|Kuolleet lehdet]]* on ehdolla parhaasta vieraskielisestä elokuvasta ja sen näyttelijä Alma Pöysti musikaali- tai komediaelokuvan parhaasta naispääosasta.

## Voittajat ja ehdokkaat

### Elokuvat

### Televisio

## Lähteet
Mysen

**Mysen** on taajama ja kaupunki Indre Østfoldin kunnassa Østfoldin läänissä Norjassa. Taajaman pinta-ala on 4,7 neliökilometriä ja asukasluku vuonna 2022 oli 6&nbsp;882. Mysenissä on muun muassa elintarvike- ja konepajateollisuutta. Taajama sijaitsee Østfoldin radan varrella, ja sieltä on paikallisjunayhteys Osloon. Mysenin pohjoispuolelta kulkee eurooppatie E18. Mysen oli itsenäinen kunta vuosina 1920–1960.

## Kuvia

Mysenkirke.jpg|Mysenin kirkko
Mysen stasjon en typisk ettermiddag 2019.4.12.jpg|Rautatieasema


## Tunnettuja henkilöitä
* Jan Garbarek (s. 1947), saksofonisti
* Cecilie Løveid (s. 1951), kirjailija

## Lähteet

## Aiheesta muualla
Lepilemur grewcockorum

**Lepilemur grewcockorum** on kärppämakien heimoon kuuluva puoliapinalaji. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi.

Aikuinen yksilö painaa noin 780 grammaa. Sen pituus päästä hännäntyveen on noin 25 cm ja hännän pituus 28 cm.

Se elää Madagaskarin luoteisosassa, Anjiamangiranan alueella, missä se elää tiheissä ikimetsän sirpaleissa vuoristossa ja rannikon läheisyydessä. Lajin uhanalaisuuteen ovat vaikuttaneet elinympäristön hävitys ja metsästys.

## Lähteet